Bătălia a constituit un dezastru pentru longobarzi, care au fost covârșiți. Melus a reușit să scape cu fuga în teritoriul papal și apoi la curtea imperială a lui Henric al II-lea de la Bamberg. Normanzii și-au pierdut în luptă comandantul, Gilbert Buatère, și cea mai mare parte a grupului lor. Cu toate acestea, ceea ce a rămas din grupul de normanzi au constituit baza viitoarelor cuceriri din sudul Italiei. Până la sfârșitul secolului al XI-lea, cea mai mare parte din sudul Italiei va ajunge sub controlul lor.